Sakkie Parsons E-posbediening |
My getuienis rondom die Wally Hayward Wedloop
Ek wil jou vertel van ‘n wilde perd wat ek opgesaal het en toe ook gery het maar eers moet jy die volgende uit ons Here se word lees naamlik : 1KOR 9:26, FIL 3:14 en HEB 12:1-3 maar ek skryf dit aaneen omdat dit in my hart vanweë hierdie skrywe in mekaar in gevloei het....
Die Here het vir my laat verstaan, "die mense sal jou vrae vra en jy moet hulle antwoord".
Soms stuur iemand vir my ‘n vraag en dan sê ek vir ons Here, want ek kan dit tog nie vir Hom wegsteek nie. “Here, U weet ek weet nie hoe om hier te antwoord nie maar U het my hierdie bediening gegee en U moet asseblief nou net help." Dan gaan sit ek en ek neem my Bybel en die bronne wat ek as geloofwaardig beskou en ek skryf. Dan, soms as ek klaar gelees het wat ek geskryf het, soos destyds met van my liedere, gaan ek heerlik aan die huil as ek sien wat ons Here in ‘n mens se lewe kan doen.
Ek stuur weekliks e-pos aan mense wat dit graag wil ontvang. Indien jy ook graag e-pos van my wil ontvang, sluit asseblief aan by my E-pos Bediening. Jy kan ook al die e-pos wat ek tot dusver aan lesers gestuur het op die E-pos Argief bladsy vind.
WAT WORD VAN MENSE WAT NOG NIE VAN ONS HERE GEHOOR HET NIE, WAT STERF?
IS MY GELIEFDE IN DIE HEMEL OF NIE?
WIE SY KRUIS NIE NEEM EN AGTER MY VOLG NIE, IS MY NIE WAARDIG NIE
JESUS CHRISTUS - DIE BEGIN EN EINDE VAN MY GELOOF
HOE BEDROEF EK DIE HEILIGE GEES
IS ONS HERE DIE SKEPPER VAN ALLE KINDERS WAT VERWEK WORD
Baie dankie vir die terugvoer en vir die interessante inligting wat u met my gedeel het.
Ek geniet elke stuk wat ek van u af ontvang en deel dit met mense soos wat ons Vader dit op my hart lê.
Dankie vir u onbaatsugtige diens, en dat u te midde van u eie uitdagings, getrou bly aan die taak wat u opgelê is deur Abba Vader en dat u met soveel insig en wysheid van die Heilige Gees, die soms moeilike vrae beantwoord en uiteensit.
Mag Jesus u bewaar en mag u gesondheid en guns uit sy Vaderhand ontvang soos wat u dien.
Seën en liefde in Jesus Naam.
Wie is Sakkie Parsons?
Ek kan nie juis maklik oor myself praat nie. Ek dink, dit is omdat dit maar ‘n droë onderwerp is om oor te praat.
Ek is getroud en het 5 kinders, 4 meisies en ‘n seun. Ek het in moeilike omstandighede groot geword en ek was nog baie klein toe die welsyn ons van my ouers weg geneem het. Dit was ook ‘n welsynsbeampte wat agter gekom het dat daar fout met my oë is en my toe na die skool vir blindes in Worcester, wat nou bekend staan as die Pionier skool, laat stuur het. In 1973 het ek tot bekering gekom en ongeveer 3 maande later het ek vir ons Here begin werk en so ver ek kan onthou was daar net een jaar van toe af wat ek nie heeltemal betrokke by die werk van ons Here gewees het nie en dit was in 1982. Ek is volgens my vrou en van my vriende ‘n fiksheid verslaafde en as dit so is , is dit ‘n heerlike verslawing.
Toe ek my eie potjie moes begin krap, was werk moeilik om te kry en as jy nog gesiggestremd is, was dit net daardie bietjie nog moeiliker. So, ek kon destyds as gesig gestremde nie maklik werk kry nie en toe ek vir die werk as skakelbord operateur op Anglo Platinum in Rustenburg aansoek gedoen het, was ek so dankbaar om net die kans te kry om vir ‘n werk aansoek te mag doen, dat ek vir die persoon wat my geneem het vir die onderhoud gesê het, dat as ek die werk kry, ek of by daardie werk sal aftree, of hulle sal my begrawe terwyl ek nog daar werk en 39 jaar en 10 maande later kon ek deur die genade van ons Here daar aftree.
Toe die tegnologie so ontwikkel dat rekenaars met ‘n mens kon praat, was dit soos tronk deure wat vir my oopgaan. In die verlede as ek ‘n brief getik het en ek maak êrens ‘n fout moes ek die papier uithaal en van voor af begin, omdat ek nie kon sien om die fout reg te maak nie. Nou met die rekenaar wat met my praat is dit hemel op aarde.
Ek werk gemiddeld 10 plus uur op ‘n dag in my e-pos bediening, wat bestaan om te skryf wat ons Here vir my gee en mense se vrae, waar ek kan, te antwoord.
Sien jy, nou nie juis vreeslike boeiende lees stof nie maar baie dankie dat ek dit met jou kon deel.
Mag ons Here jou seën in dit wat jy op hierdie webtuiste mag vind wat jou interesseer.
Lees my getuienis